ג'ים ברודבנט

ג'יימס "ג'ים" ברודבנט (באנגלית: James "Jim" Broadbent; נולד ב-24 במאי 1949) הוא שחקן קולנוע, טלוויזיה ותיאטרון אנגלי. הוא ידוע בשל תפקידיו בסרטים "איריס וג'ון", "מולין רוז'", "טופסי טרווי" ו"יומנה של ברידג'ט ג'ונס". בשנת 2001 זכה בפרס אוסקר לשחקן המשנה הטוב ביותר ובפרס גלובוס הזהב על תפקידו בסרט "איריס וג'ון". בין תפקידיו האחרונים גילם את דמותו של הוראס סלגהורן בסרט "הארי פוטר והנסיך חצוי-הדם".

ביוגרפיה
ברודבנט נולד בעיר לינקולן שבאנגליה. אמו דורין הייתה פסלת ואביו רוי לייבריק ברודבנט היה אמן, פסל, מעצב פנים ויצרן רהיטים, אשר הסב מבנה של כנסייה לאולם תיאטרון. הוריו היו שחקני תיאטרון חובבים והשתתפו בהקמת להקת תיאטרון בעירם, הם תוארו ב-BBC כסרבני מצפון שהעדיפו לעבד את האדמה מאשר להשתתף במלחמה. הוא התחנך בבית הספר הקווייקרי "לייטון פארק סקול" בעיר רדינג. החל ללמוד אומנות בקולג', ואחר כך למד באקדמיה למוזיקה ולאמנויות הדרמה של לונדון. הוא סיים את לימודיו ב-1972.

הופעותיו הראשונות בתיאטרון היו בהפקות של ה"תיאטרון הלאומי של ברנט", במופע לשני שחקנים בשיתוף פטריק ברלו. בהם גילם ברודבנט את ואלאס העוזר המקופח של דזמונד אוליבייה דינגל, הדמות של המנהל והשחקן הראשי המלא בחשיבות עצמית, שגילם ברלו. ברודבנט וברלו גילמו דמויות רבות של גברים ושל נשים בסדרה של הופעות קומיות המגוללות סיפורים היסטוריים ודתיים כגון "המשיח", "המדריך השלם לסקס", "הסיפור הגדול מכולם (סיפורו של ישו)", "מהפכה!!" ואת "כל העולם גלובוס (שייקספיר)". הופעות אלו זכו להצלחה רבה בתיאטרון השוליים של אדינבורו ובלונדון. אחר כך הופיע בהצגות כגון "הזין של קפקא" מאת המחזאי אלן בנט (1988), ב-"Our Country's Good" עיבוד לרומן מאת תומאס קנילי (1988) בתיאטרון רויאל קורט, וב"מבקר המדינה" בתיאטרון המלכותי הלאומי. עוד בתיאטרון שיתף פעולה עם הבמאי מייק לי והופיע בהצגות "Goosepimples" ו"אקסטזי".

הופעת הבכורה שלו בקולנוע הייתה ב-1978 בסרטו של יז'י סקולימובסקי "הצעקה". שנה אחר כך הופיע לראשונה בטלוויזיה. ב-1984 הופיע בסרטו של הבמאי סטיבן פרירס "פגיעה" (The Hit). עם טרי גיליאם עבד בסרטים "שודדי הזמן" (1981) ו"ברזיל" (1985). ב-1990 החל לבסס את עצמו בהופעה בסרט "מותק של חיים" של מייק לי. ברודבנט הוכיח יכולת של שחקן אופי בסרטים "משחק הדמעות" (1992), "אפריל הקסום" (1992), "קליעים מעל ברודוויי" (1994), "קטנים עליו" (1997) ו"קול קטן" (1998), וב-1999 קיבל את התפקיד הראשי בסרט נוסף של מייק לי "טופסי טרווי". ב-1999 הופיע בתפקיד הדוקטור הביישן, במערכון עבור ארגון הצדקה "קומיק רליף", פארודיה על סדרת המדע הבדיוני "דוקטור הו". בשנת 2001 כיכב ברודבנט בשלושה סרטים מצליחים, "יומנה של ברידג'ט ג'ונס" כאביה של ברידג'יט, "מולין רוז'" שעבור תפקידו בסרט זכה בפרס באפט"א לשחקן הטוב ביותר בתפקיד משנה, ו"איריס וג'ון" שבו גילם את ג'ון ביילי בעלה של אייריס מרדוק וזכה בפרס אוסקר לשחקן המשנה הטוב ביותר על תפקידו.

בטלוויזיה הופיע ברודבנט בתפקיד אורח בכמה פרקים בסיטקום הפופולרי "על טפשים וסוסים". בהתחלה הוצע לו התפקיד הראשי של דל טרוטר, אבל הוא דחה אותו עקב התחייבויות קודמות. עוד בטלוויזיה גילם דמות בסדרה הבלשית "המפקח מורס". הוא השתתף בתפקיד אורח בסדרות הקומיות "Not The Nine O'Clock News" ובמופע הקומי של ויקטוריה ווד. ב-1983 השתתף בסדרה הראשונה של "הפתן השחור" וגילם את "דון ספיקאינגליש", וב-1988 בתפקיד הנסיך אלברט ב"מזמור חג המולד של הפתן השחור". עם רואן אטקינסון שיתף פעולה שוב ב"ספיידר-פלאנט מן" פרודיה על הסרט ספיידרמן שהוצג ב"קומיק רליף" ב-2005.

ב-2006 הופיע ברודבנט בסרט הטלוויזיה "לונגפורד" שהופק על ידי ערוץ 4 הבריטי. על תפקידו זה זכה בפרס באפטא לטלוויזיה, בפרס גלובוס הזהב, וב-2007 היה מועמד לפרס אמי. ב-2007 הופיע בסרט עטור השבחים "שוטרים לוהטים" בתפקיד המפקח פרנק באטרמן.

ברודבנט השתתף בתסכית הרדיו המקורי של "מדריך הטרמפיסט לגלקסיה", שבו הופיע בתפקיד ורומפונדל. עוד היה אורח קבוע בתוכנית הרדיו של סטיבן פריי, "מוצאי השבת של פריי" ששודרה ב"רדיו 4" של ה-BBC בשנת 1988.

ב-2008 גילם ברודבנט את דין צ'ארלס סטנפורת' ב"אינדיאנה ג'ונס וממלכת גולגולת הבדולח" הסרט הרביעי בסדרת אינדיאנה ג'ונס. ב-2009 גילם את דמותו של הוראס סלגהורן בסרט השישי בסדרת סרטי הארי פוטר, "הארי פוטר והנסיך חצוי-הדם".

בשנת 2015 שיחק בסרט הקולנוע "הליידי בקרוואן", לצדה של השחקנית זוכת האוסקר מגי סמית'. את הסרט ביים ניקולס הייטנר.

בשנת 2022 החל לשחק בסדרת הטלוויזיה הקומית "10 אחוז" מבית פריים וידאו.

 חיים אישיים 
ברודבנט נשוי לציירת אנסטסיה לואיס, שהייתה בעבר מעצבת תלבושות בתיאטרון.

פילמוגרפיה
 שנה שם שם באנגלית תפקיד הערות 1979 Not the Nine O'Clock News במערכון "Final Demands" 1980 זכוכית שבורה Breaking Glass 1981 כלבי המלחמה The Dogs of War על פי ספרו של פרדריק פורסיית' 1981 שודדי הזמן Time Bandits Compere 1982 Bird of Prey DI ריצ'רדסון 1982 Birth of a Nation ג'ף פיג 1982 Objects of Affection בפרק "Our Winnie" 1983 הפתן השחור The Black Adder דון ספיקינגליש בפרק "The Queen of Spain's Beard" 1984 פגיעה The Hit 1983–1991 על שוטים ואנשים Only Fools and Horses פקד בילוש רוי סלייטר סדרת טלוויזיה (3 פרקים) 1985 ברזיל Brazil ד"ר ג'אף 1985 The Good Father רוג'ר מיילס 1985 Happy Families Dalcroix סדרת טלוויזיה (3 פרקים) 1987 סופרמן 4: השאיפה לשלום Superman IV: The Quest for Peace ז'אן פייר דובואה 1987 ויקטוריה ווד Victoria Wood As Seen On TV הדוקטור מערכון שמחקה את דוקטור הו 1988 הפתן השחור ספיישל חג המולד Blackadder's Christmas Carol הנסיך אלברט 1989  וולאס סרט טלוויזיה; גם תסריטאי 1989 אריק הוויקינג Erik the Viking ארנסט הוויקינג 1990 מותק של חיים Life Is Sweet אנדי 1991 Gone to the Dogs ג'ים מורלי 1991 Murder Most Horrid סלווין פרופס סדרת טלוויזיה (בפרק "A Determined Woman") 1992 A Sense of History הרוזן ה-23 של ליטי (Leete) סרט טלוויזיה; גם תסריטאי 1992 אפריל הקסום Enchanted April פרדריק ארבות'נוט 1992 משחק הדמעות The Crying Game קול 1993 Prince Cinders האח המכוער 1994 קליעים מעל ברודוויי Bullets over Broadway וורנר פרסל 1994 Princess Caraboo מר ווראל 1994 גבעת הסודות Widows' Peak קון קלאנסי 1995 ריצ'רד השלישי Richard III הנרי סטאפורד, הדוכס השני מבקינגהאם 1995-2000 העיקרון הפיטרי The Peter Principle פיטר באפלי סדרת טלוויזיה 1995 The Last Englishman קולונל אלפרד ד. וינטל 1996–2000 Percy the Park Keeper פרסי דיבוב; סדרה מצוירת לילדים 1997 קטנים עליו The Borrowers פוד קלוק חוש השלג של העלמה סמילה Smilla's Sense of Snow ד"ר לגרמן 1998 הנוקמים The Avengers אמא קול קטן Little Voice מר בו מועמדות לפרס גילדת שחקני המסך לצוות שחקנים 1999 טופסי טרווי Topsy-Turvy ויליאם שוונק גילברט פרס איבנינג סטנדרד לשחקן הטוב ביותרפרס חוג מבקרי הקולנוע של לונדון לשחקן הטוב ביותרגביע וולפי לשחקן הטוב ביותרמועמדות לפרס באפט"א לשחקן הטוב ביותרמועמדות לפרס הקולנוע הבריטי העצמאי לשחקן הטוב ביותר Doctor Who: Curse of Fatal Death הדוקטור הביישן תוכנית ספיישל 2001 יומנה של ברידג'ט ג'ונס Bridget Jones's Diary קולין ג'ונס, אבא של ברידג'יט מולין רוז'  הרולד זידלר אייריס וג'ון Iris ג'ון ביילי 2002 הסערה המתפרצת The Gathering Storm דזמונד מורטון כנופיות ניו יורק Gangs of New York בוס טוויד ניקולס ניקלבי Nicholas Nickleby וואקפורד סקווירס 2003 צעירים יפים ומבריקים Bright Young Things המייג'ור השיכור טיפוס חברתי The Young Visiters אלפרד סלטינה סרט טלוויזיהמועמדות לפרס באפט"א לטלוויזיה לשחקן הטוב ביותר ובכיכובו של פאנצ'ו וילה בתפקיד עצמו (אנ') And Starring Pancho Villa as Himself הארי איטקן (אנ') סרט טלוויזיה של HBO 2004 מסביב לעולם בשמונים יום Around the World in 80 Days לורד קלווין משפחת האריות Pride אדי סרט טלוויזיה; דיבוב יריד ההבלים Vanity Fair מר אוסבורן וירה דרייק Vera Drake שופט ברידג'יט ג'ונס: עובדות החיים Bridget Jones: The Edge of Reason קולין ג'ונס, אבא של ברידג'יט 2005 רובוטס Robots מאדאם גסקט דיבוב פגוש את היונים Valiant סרג'נט סיפורי נרניה: האריה, המכשפה וארון הבגדים The Chronicles of Narnia: The Lion, the Witch and the Wardrobe פרופסור קירק 2006 לשחרר את ג'ימי Free Jimmy איגור סטרומובסקי דיבוב The Street סטן מקדרמוט סדרת טלוויזיה (3 פרקים)פרס אמי לשחקן הטוב ביותר לונגפורד Longford לורד לונגפורד סרט טלוויזיהפרס באפט"א לטלוויזיה לשחקן הטוב ביותרפרס Broadcasting Press Guild לשחקן הטוב ביותרפרס גלובוס הזהב לשחקן הטוב ביותר בית ספר לאומנות Art School Confidential ג'ימי 2007 שוטרים לוהטים Hot Fuzz המפקח פרנק בטרמן ומתי ראית את אביך לאחרונה?  ארתור מוריסון 2008 אינדיאנה ג'ונס וממלכת גולגולת הבדולח Indiana Jones and the Kingdom of the Crystal Skull דין צ'ארלס סטנפורת' איינשטיין ואדינגטון Einstein and Eddington סר אוליבר לודג' סרט טלוויזיה לב של דיו Inkheart פנוליו 2009 ויקטוריה הצעירה The Young Victoria המלך ויליאם הרביעי יונייטד המקוללת The Damned United סם לונגסון מועמדות לפרס הקולנוע הבריטי העצמאי לשחקן המשנה הטוב ביותר הארי פוטר והנסיך חצוי-הדם Harry Potter and the Half-Blood Prince הוראס סלאגהורן Perrier's Bounty ג'ים מק'קרי 2010 עוד שנה Another Year טום מועמדות לפרס הקולנוע הבריטי העצמאי לשחקן הטוב ביותר Animals United וינסטון Any Human Heart לוגאן מאונטסטיוארט (המבוגר) סדרת טלוויזיה (4 פרקים)פרס "Royal Television Society" לשחקן הטוב ביותרמועמדות לפרס באפט"א לטלוויזיה לשחקן הטוב ביותר 2011הארי פוטר ואוצרות המוות חלק 2 Harry Potter and the Deathly Hallows Part 2 הוראס סלאגהורן גלות Exile סם רונסטט סדרת טלוויזיה (3 פרקים) שירות המתנות החשאי של ארתור Arthur Christmas אשת הברזל The Iron Lady דניס תאצ'ר 2012 ענן אטלס Cloud Atlas קפטן מולינו ויויאן איירסטימותי קבנדיש מוזיקאי קוריאניפרסיאנט-2 2013מעגל סגור (אנ') Closed Circuitעורך דיןזוהמה Filth ד"ר רוסי סוף שבוע בפריז Le Week-End ניק בורוז שוד הרכבת הגדול The Great Train Robbery טומי באטלר The Harry Hill Movie ביל המנקה 2014יצאת כוכב Postman Pat: The Movie מר בראון דיבוב הדוב פדינגטון Paddington מר גרובר Get Santa סנטה קלאוס 2015נשיא על הכוונת Big Game הרברט ברוקלין Brooklyn האב פלוד הליידי בקרוואן The Lady in the Van אנדרווד המתווך The Go-Between לאו קולסטון סרט טלוויזיההמרגל מלונדון London Spy סקוטי סדרה בת 5 חלקים 2016 מלחמה ושלום War and Peace הנסיך ניקולאי בולקונסקי האגדה של טרזן The Legend of Tarzan ראש ממשלת בריטניה ברידג'ט ג'ונס בייבי Bridget Jones's Baby קולין ג'ונס, אבא של ברידג'יט 2017 תחושה של סוף The Sense of an Ending טוני וובסטר משחקי הכס Game of Thrones המלומד מרווין עונה שביעית Birds Like Us הורוזוביץ' דיבוב 2018 העוקץ הגדול King of Thieves טרי פרקינס קוסמים ליום אחד: הפרח המכושף Mary and the Witch's Flower דוקטור די דיבוב המלך ליר King Lear ארל סרט טלוויזיה 47 שחור (אנ') Black '47 לורד קילמייקל 2020 דוליטל Dolittle לורד תומאס בדגליי הדוכס The Duke קמפטון בנטון נרקיס שחור Black Narcissus האב רוברטס מיני-סדרהשש דקות לחצות Six Minutes to Midnight צ'רלי 2021ניקולס A Boy Called Christmas האב וודול 2022שרלוטה Charlotte גרוספאפא דיבוב 10 אחוז Ten Percent ריצ'רד נייטינגייל פרק: "#1.1" למה לא שאלו את אוונס? (אנ') Why Didn't They Ask Evans? לורד מרצ'האם מיני-סדרה2023 המסע הבלתי סביר (בעליל) של הרולד פרי (אנ') The Unlikely Pilgrimage of Harold Fry הרולד פריי2024ליידי ג'יין שלי (אנ') My Lady Jane דוכס לסטר 2 פרקים פדינגטון בג'ונגל Paddington in Peru סמואל גרובר 2025 ברידג'ט ג'ונס: חוזרת לשוק Bridget Jones: Mad About the Boy קולין ג'ונס 2025 Jay Kelly

קישורים חיצוניים




 ביוגרפיה של ג'ים ברודבנט 
  - ריאיון


הערות שוליים

קטגוריה:שחקני קולנוע וטלוויזיה אנגלים
קטגוריה:זוכי אוסקר: שחקן המשנה הטוב
קטגוריה:זוכי גביע וולפי
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:זוכי פרס אמי הבין-לאומי: שחקן
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס גלובוס הזהב: קולנוע: שחקן משנה
קטגוריה:אנגלים שנולדו ב-1949
קטגוריה:אישים זוכי פרסי איגוד מבקרי הקולנוע של לוס אנג'לס